דף הבית / כל הכתבות / בעולם / סקר גאלופ: 51% מהאמריקנים בעד קנאביס חוקי	סקר גאלופ: 51% מהאמריקנים בעד קנאביס חוקי
7 בנובמבר 2014	רוב האמריקנים (51%) תומכים בלגליזציה מלאה של קנאביס – כך על פי הסקר השנתי החדש של מכון 'גאלופ'. על אף שמדובר בירידה מתוצאות הסקר הקודם, התמיכה בלגליזציה נמצאת במגמת עלייה, בעיקר בקרב ליברלים.
הסקר החדש נערך במהלך חודש אוקטובר 2014 ולקראת ההצבעות במשאלי-עם שהתקיימו בתחילת השבוע בשאלת לגליזציה באורגון, אלסקה ובירת ארה"ב וושינגטון – שם רשמו התושבים היסטוריה כשהצביעו בעד שוק קנאביס חוקי. הסקר נערך בטלפון קווי (50%) ובטלפון סלולרי (50%) בקרב 1,017 בוגרים אמריקנים מעל גיל 18 ומכל מדינות ארה"ב. על פי תוצאות הסקר החדש, שפורסם אמש בארה"ב, נמצא כי 51% מהאמריקנים תומכים בלגליזציה מלאה של קנאביס.
הסקר בדק גם את אחוזי התמיכה בחתך גיאוגרפי ומצא כי מרבית התומכים בלגליזציה (57%) הם ממזרח וממערב ארה"ב, בעוד 47% בלבד מאלו הגרים בצפון, דרום ומרכז אמריקה, הביעו תמיכה בהסדרת השוק בחוק. חלוקה על פי אזור מגורים
ראו עוד:10 מדינות שנמצאות בדרך ללגליזציהמדריך עולמי: 25 המדינות בהן הכי שווה לעשן קנאביס
ארהב בחירות גאלופ לגליזציה ליברלים סקר סקר גאלופ סקר לגליזציה רפובליקנים שמרנים	2014-11-07